John+Lennon



**//John Winston Ono Lennon (1940-1980) var det musikalske geniet som grunnla The Beatles, et pop/rock-band verden sent vil glemme. Bare hans tid i The Beatles ville gjort ham kunstnerisk udødelig, men det var først etter at han brøt med bandet i 1969 at Lennon's karriere som en egenartet kunstnerisk artist virkelig blomstret. Lennon etterlot seg verdenskjente verk som "Imagine" og "Mother" og er kjent for å ha brukt sin berømmelse til å fremme fred og utfordre myndighetene.//**

**[|Bakgrunn]**
John Winston Lennon ble født under et tysk luftangrep i Liverpool, England den 9. oktober 1940. Han var sønn av Fred og Julia Lennon, begge med musikalsk bakgrunn, og de bodde sammen inntil faren forlot moren da John var fire år. John ble overlatt til Julia s søster Mimi, da Julia ikke maktet oppgaven som alenemor. Mens John nærmest ikke så til faren under oppveksten, kom moren ofte på besøk i løpet av barndommen, frem til hun ble drept i en bilulykke da han var 17 år. Lennon var en trøblete og ikke spesielt skoleflink ung gutt, men utviklet i ungdomsårene en stor interesse for musikk. Den vanskelige barndommen skulle prege John Lennons musikkarriere på en måte ingen kunne forutsett.

Lennon giftet seg med Cynthia Powell i august 1962, og de to fikk sønnen Julian Lennon, oppkalt etter John's mor. Cynthia og John skilte seg i 1968, men allerede året etter var Lennon gift på nytt, denne gangen med den japanske avant-garde artisten Yoko Ono. De flyttet til USA i 1971, og fikk sønnen Sean på John's 35-års-dag, 9. oktober 1975. Et par uker etter utgivelsen av soloalbumet "Double Fantasy" ble John Lennon skutt utenfor leilighetskomplekset i New York. Han døde av skadene 8. desember, 1980, bare 40 år gammel.

**[|The Beatles] og fredsaktivisme**
Lennon ble for alvor kjent som musikalsk talent på 60-tallet som medlem av det legendariske rockebandet The Beatles. Lennon, sammen med frontmann Paul McCartney, gitarist George Harrison og trommis Ringo Starr, ledet an en rock-n-roll revolusjon med deres originale instrumentale teknikker. Etter deres første single "Love me do" (1962) fulgte et tjuetalls album, hvert med sin egenartede stil i form av struktur, melodi og tekst. Gruppa fikk en stor fanbase, og det oppsto en såkalt "Beatlemania" som varte ut 1960-tallet, til The Beatles brøt opp i 1970. Den pågående Vietnamkrigen preget bandets musikk, og The Beatles sto tydlig frem med sanger som oppmuntret til fred og harmoni. Da Lennon brøt med bandet og startet sin solokarriere i 1969, brakte han aktivismen til nye høyder. Sammen med kona Yoko Ono, protesterte han mot krigen ved å sitte stille i sengen, mens de tillot pressen inn i hjemmet. Der skulle de sitte inntil Amerika trakk seg ut av Vietnam. Lennon inspirerte særlig datidens yngre generasjoner, den såkalte "hippie-bevegelsen", og ble et så stort anti-krig-ikon at han ble truet med utsendelse av USA. Hans kamp for fred kjennetegnes spesielt av sangen "Imagine".

Nyenkelheten
1900-tallet var på mange måter modernistenes århundre. Lyrikken var symboltung, og språket vanskelig å forstå for det alminnelige publikum. [|] [|L'art pour l'art][|("kunst for kunstens skyld)] var mottoet. Temaene var gjerne alvorlige og dystre. Men på slutten av 1960-årene kom det en motreaksjon; nyenkelheten. Modernismen skulle vendes i en mer folkelig retning. Vanskelig symbolikk skulle vekk, og det var greit å skrive optimistisk og enkelt. (Dahl m.fl, 2008) I "Imagine" er det tatt i bruk lettfattet språk, lite symboler og en håpefull og optimistisk tone. Det er derfor mulig å knytte teksten til nyenkelheten.

Imagine
Imagine (1971) er en av de mest kjente verkene fra Lennon's solokarriere. Låten havnet som nummer tre på [|"Billboard Hot 100"] ved utgivelse, ble priset med [|Grammy Hall of Fame](1999) og har blitt fremført av utallige kjente artister som Stevie Wonder, Elton John og Madonna. Sangen har i tillegg flere ganger blitt kåret til å være blant verdens beste, blant annet av Rolling Stone som hyllet sangen med en tredjeplass på [|"500 Greatest Songs of All Time"]. Imagine er kjent på verdensbasis som en hymne for fred og harmoni, utgitt under Vietnamkrigen, som Lennon mente var en [|tragisk og unødvendig krig].

Motivet i sangen er Lennon's ønske om at publikum skal se for seg en verden der det ikke finnes splittelse i menneskeheten (mtp religion, besittelse, landegrenser), et sted der alle mennesker lever i fred med hverandre: "Imagine all the people / Living life in peace". Lennon tar opp store temaer som fred, religion og landegrenser, og fremmer en tanke om et sted der alt er i harmoni og ingen står mot hverandre. Teksten har et klart politisk budskap og er realistisk skrevet, og kan tematisk sett derfor knyttes til [|sosialrealismen] som var spesiell for 1970-årene. (Dahl m.fl.,2008) Det politiske budskapet er myknet opp av en harmonisk melodi for å gjøre det tilgjengelig og forståelig for et bredere publikum.

Med strukturerte enderim (//a-b-c-b-d-e// i versene og //a-b-c-b// i refrenget) skaper Lennon en harmoni i sangen som underbygger tematikken, en harmonisk enhet av alle folkeslag. Verselinjen //"Imagine all the people"// blir gjentatt flere ganger i teksten, og dette er også med på å understreke viktigheten av det som blir gjentatt, her; enheten av mennesker i harmoni.

Første vers: Lennon foreslår at vi lever mer i øyeblikket, at vi i større grad drives av personlige drivkrafter enn av moralske og religiøse, at vi lever i øyeblikket, her og nå. Vi må glemme forestillingen om en himmel og et helvete og ignorere ideen om belønning og straff for dagens handlinger.

Videre fremmer Lennon en tanke om at den ideale verden er en uten atskillelse. Grenser hindrer folk i å hjelpe, dele og leve med hverandre. Uten landegrenser blir alle samlet til en forent gruppe - én menneskehet. Også religion er ifølge Lennon med på å skille menneskeheten; alle tenker på sin religion som riktigere enn andres. Uten geografisk og religiøse grenser, vil menneskeheten forenes til én enhet.

Refrenget er nok et av de mest inflytelsesrike og kjente refrengene i historien. Lennon forstår at han er en drømmer ved å presentere et slikt, kanskje upraktisk, utopia. Allikevel viser han til at flere deler hans syn, og det bringer håp til at en forandring faktisk er mulig. Han inviterer, veldig håpefullt, lytteren til å bli med bevegelsen.

I siste vers spør Lennon om lytteren kan se for seg en verden uten materialistiske besittelser og grådighet. Men i motsetning til en verden uten troen på et etterliv eller geografiske og religiøse grenser, erkjenner Lennon at de fleste ikke kan se for seg en verden uten besittelse. Han innser og deler tanken om at de fleste kriger bare tilsynelatende er om religion og territorie, men at de i virkeligheten hovedsaklig er til av grådighet. Lennon ønsket å fjerne samfunnets grådighet for å fremme sosial og økonomisk enhet.

Det blir referert til både 1 og 2 person entall og 1 person flertall i diktet. Dette virker inkluderende på publikum. Lennon får frem at det er ikke // bare //** du ** eller // bare //** jeg ** som må jobbe mot fred, det er ** vi **. Lennon forlanger ingenting av publikum, og selv om budskapet er alvorlig, skriver han ikke dystert eller påtrengende. I stedet for en fortvilt eller sint tone, er teksten full av håp og tålmodighet.

Sangen peker, på en universell måte, på at å bryte ned barrierer hos oss selv ( // "Imagine there's no...") // var svaret på problemene. Kjærlighet, ikke krig, var det eneste som kunne vinne til slutt; // "Imagine all the people, sharing all the world". // Budskapet om énhet blandt mennesker er enkelt, men å oppnå dette krever både moralske, politiske, sosiale og økonomiske ofringer.

I 1987 utga Arnt Birkeland en oversettelse av "Imagine" kalt "Tenk deg", i diktsamlingen "Tenk deg - John Lennon i gjendiktning". Diktet ble oversatt til Birkelands egen dialekt, stavangersk, noe som var blitt mer og mer naturlig og populært i løpet av 70- og 80-årene. I 1980 åpnet NRK for dialektbruk i sendingene, og slagordene på denne tiden sa "By og land - hand i hand" og "Fram for dialektene" (Juhin & Mathisen, 2000). Flere artister tok i bruk dialektene sine; Birkeland var en av mange. Kanskje det er dialekten som gjorde at gjendiktingen av "Imagine" ble litt ekstra spesiell.

** IMAGINE - JOHN LENNON ** media type="youtube" key="DVg2EJvvlF8" width="387" height="220" align="left"

**Album** [|Utgitte album John Lennon (+Yoko Ono)] [|Utgitte album The Beatles] Link til **spotify-liste** med The Beatles og John Lennon's mest kjente verk: [|The Beatles Black Album from Boyhood]

[|johnlennon.com] [|thebeatles.com] [|Artist Biography (the Beatles)] **Kilder:** Anthony DeCurtis. (2013). Biography. [] John Lennon. (2015). The Biography.com website. Feb 1, 2015, from []. Richie Unterberger. (2015) The Beatles [] Helge Omdal. (1999) Språknytt [] Bjørg Juhin & Brynhild Mathisen (28.08.2000) Språkhistorie NOR203 DEL 2: år 1800-2000 [] Dahl, Engelstad, Halvorsen, Jemterud, Torp & Zandjani (2008) Grip teksten (2. utg) (s.132 og 190)
 * Nyttige lenker:**